**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-381/16-2**

**Podgorica, 08.07.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi XX, XX, Berane br. UP II 07-30-381-1/16 od 06.04.2016.godine izjavljene radi poništaja rješenja Agencije za zaštitu ličnih podataka i slobodan pristup informacijama br.UP I 04-125-8-2/16 od 24.03.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br0.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 20.05.2016. godine, donio:

**R J E Š E NJ E**

Žalba se usvaja.

Poništava se rješenje Agencije za zaštitu ličnih podataka i slobodan pristup informacijama br. UP I 04-125-8-2/16 od 24.03.2016.godine.

Odobrava se pristup informaciji po zahtjevu br.UP I 04-125-8-1/16 od 10.03.2016. godine i obavezuje se Agencija za zaštitiu ličnih podataka i slobodan pristup informacijama da dostavi informaciju podnosiocu zahtjeva XX, i to kopiju: Podataka u vezi službenih putovanja (svih zaposlenih u Agenciji) tokom 2013, 2014 i 2015.godine uz dostavljenje naloga za službena putovanja, putnih računa, fiskalnih računa i priznanica, kao i izvještaje o završenom službenom putovanju u roku od tri dana od dana od dana dostavljanja rješenja podnosiocu zahtjeva .

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama XX iz Berana na način što je odlučeno: „ Usvaja se zahtjev za dostavljanje informacije XX br.04-125-8-1 od 10.03.2016.godine, i dozvoljava se pristup informaciji: - Podatke u vezi službenih putovanja (svih zaposlenih u Agenciji) tokom 2013,2014 i 2015.godine. Tražimo da nam dostavite (naloge za službena putovanja, putne račune, fiskalne račune i priznanice, kao i izvještaje o završenom službenom putovanju). Pristup traženim informacijama ostvariće se dostavom kopija traženih informacija, putem pošte, na adresu ul.XX Berane u roku od 5 dana od dana kada je podnosilac zahtjeva dostavio dokaz o uplati troškova postupka. Troškovi postupka određuju se u iznosu od 438,00 eura koje je XX dužan platiti u korist Budžeta Crne Gore na žiro račun br. 907-0000000083001-19 i dostavi dokaz o izvršenoj uplati. Žalba protiv ovog rješenja ne odlaže njegovo izvršenje.“ U obrazloženju rješenja prvostepeni organ je naveo da se podnosilac zahtjeva obratio dana 10.03.2016.godine prvostepenom organu sa zahtjevom za dostavljanje slobodnim pristupom informacija opisanim u dispozitivu, i to na način što će se tražene informacije poslati podnosiocu na adresu ul.XX. Berane. U postupku po zahtjevu prvostepeni organ je utvrdio da je u posjedu tražene informacije, i da zahtjev treba usvojiti kao osnovan u skladu sa članom 13 i članom 21 stav 1 tačka 3 Zakona o slobodnom pristupu informacijama. Kako tražena informacija kojoj se pristup zahtijeva sadrži 438 stranica, to se u skladu sa članom 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama („Sl.list CG“ br.02/07)određuje se naknada troškova u postupku u ukupnom iznosu od 438,00eura i to na ime kopiranja 438 stranica po utvrđenoj cijeni od 0,10 eura po jednoj strani koje je podnosilac zahtjeva dužan da uplati u korist Budžeta Crne Gore.

Protiv ovog rješenja u zakonskom roku podnosilac zahtjeva je uložio žalbu. U žalbi u bitnom navodi da rješenje pobija zbog povrede pravila postupka. Da je dana 10.03.2016.godine upućen zahtjev za pristup informacijama, kojim je od VD direktora Agencije za zaštitu ličnih podataka i slobodan pristup informacijama tražena informacija koja se odnosi na podatke u vezi službenih putovanja svih zaposlenih u Agenciji tokom 2013, 2014 i 2015 godine. Podnosilac žalbe je dobio rješenje prvostepenog organa UPI br.04-125-8-2/16 kojim je odobren pristup informacijama i određeni troškovi postupka u iznosu od 438,00 eura, pa je odlučeno da će dokumenta koja sadrže informaciju traženu zahtjevom za slobodan pristup biti poslati putem pošte poslije dostave dokaza o uplati određenih troškova. Žalilac se u žalbi pozvao na član 33 stav 4 Zakona o slobodnom pristupu informacijama kojim je oslobođen plaćanja troškova postupka za pristup informacijama, jer je žalilac lice u stanju socijalne potrebe kako je i naveo u dostavljenom dopisu. Prema članu 33 stav 4 Zakona o slobodnom pristupu informacijama troškove za pristup informaciji snosi organ vlasti za slučaj da je podnosilac zahtjeva lice u stanju socijalne potrebe. Predloženo je da Agencija za zaštitu ličnih podataka i slobodan pristup informacijama sprovede postupak po žalbi i ukoliko utvrdi nepravilnost zbog povrede pravila postupka naloži donošenje rješenja na način što će kao podosilac zahtjeva biti oslobodjen plaćanja troškova kopiranja materijala i da mu se isti dostavi na kučnu adresu.

Nakon razmatranja spisa predmeta, žalbenih navoda, i neposrednog uvida u dokaz koji je dostavio žalilac akt br.07-33-2135-2/16 od 28.04.2016.godin, a kojim se dokazuje da je lice u stanju socijalne potrebe, Savjet Agencije nalazi da je žalba osnovana.

Savjet Agencije je poništio rješenje prvostepenog organa br. UP I 04-125-8-2/16 od 24.03.2016.godine zbog pogrešne primjene materijalnog prava. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Članom 3 Zakona o slobodnom pristupu informacijama, propisano je da svako domaće i strano fizičko i pravno lice ima pravo na pristup informacijama, bez obaveze da navodi razloge i objašnjava interes traženja informacija. U smislu prednje citiranog člana 3 Zakona o slobodnom pristupu informacija budući da podnosilac zahtjeva nije dužan da dokazuje postojanje interesa za traženu informaciju i imajući u vidu činjenicu da se podnosilac zahtjeva obratio prvostepenom organu tražeći kopiju: Podataka u vezi službenih putovanja (svih zaposlenih u Agenciji) tokom 2013, 2014 i 2015 godine i to naloga za službena putovanja, putnih računa, fiskalnih računa i priznanica kao i Izvještaje o završenom službenom putovanju, to je prvostepeni organ bio u obavezi da tražene informacije proslijedi žaliocu na način kako je traženo u zahtjevu za slobodan pristup. Savjet Agencije je neposrednim uvidom u akt br.07-33-2135-2/16 od 28.04.2016.godin, a kojim se dokazuje da je lice u stanju socijalne potrebe utvrdio da je XX lice u stanju socijalne potrebe. Podnosilac zahtjeva XX iz Berana oslobođen je obaveze uplate troškova postupka na osnovu člana 33 stav 4 Zakona o slobodnom pristupu informacijama koji propisuje da ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi organ vlasti. Savjet Agencije je u postupku utvrdio da je prvostepeni organ pogrešno primjenio materijalno pravo i pogrešno obračunao troškove postupka u iznosu za 438, 00 eura na ime kopiranja kopiranje 438 strana.

Savjet Agencije je na osnovu prethodno izloženog odobrio pristup informaciji po zahtjevu XX br. UP I 04-125-8-1/16 od 10.03.2016.godine, pa je prvostepeni organ u obavezi da dostavi traženu informaciju podnosiocu zahtjeva i to kopiju: Podataka u vezi službenih putovanja (svih zaposlenih u Agenciji) tokom 2013, 2014 i 2015.godine uz dostavljenje naloga za službena putovanja, putnih računa, fiskalnih računa i priznanica, kao i izvještaje o završenom službenom putovanju u roku od tri dana od dana od dana dostavljanja rješenja podnosiocu zahtjeva .

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva.

Članom 33 stav 4 Zakona o slobodnom pristupu informacijama je propisano da ako je podnosilac zahtjeva lice sa invaliditetom i lice u stanju socijalne potrebe, troškove postupka za pristup informaciji snosi organ vlasti. Kako je podnosilac zahtjeva dostavio dokaz da je lice u stanju socijalne potrebe, oslobođen je obaveze uplate troškova postupka na osnovu člana 33 stav 4 Zakona o slobodnom pristupu informacijama.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**